
VASILE PÂRVAN, OMUL ȘI SAVANTUL (1882 - 1927) 


Conf. univ. dr. Marius loan Grec 
Universitatea de Vest „ Vasile Goldiş ” Arad 


Viaţa lui Vasile Pârvan a fost nedrept de scurtă, dar plină de realizări 
remarcabile, care vor face din el cel mai important deschizător de drumuri în 
arheologia națională. 

Viitorul mare arheolog român vedea lumina zilei într-o obscură așezare 
din judeţul Bacău, cătunul Perchiu din comuna Huruiești. Părinţii săi s-au 
preocupat de pregătirea viitorului savant cu 
foarte mare atenţie, tatăl său fiindu-i de 
altfel și primul pedagog. Acesta la 
supravegheat cu atenţie, pregătind terenul 
fertil pe care se va clădi viitoarea carieră 
fulminantă a celui care va rămâne veșnic 
tânăr, atât prin operă cât și prin vârstă. 

Aprofundarea limbilor de circulație 
europeană (germana, engleza, franceza) i-au 
permis lui Pârvan să se racordeze școlii 
istorice europene și să  impulsioneze 
cercetarea arheologică românească. 
Pregătirea universitară desăvârșită în cadrul 
secției de istorie a Facultăţii de Litere din 
București, sub îndrumarea unor profesori de 
excepţie (loan Bogdan, Dimitrie Onciul, 
Nicolae Iorga) îi va permite tânărului Pârvan 
să-și impresioneze contemporanii. 

Anul 1909 (la vârsta de 27 de ani) 
îi aduce titlul de doctor în istorie, cu o lucrare de excepţie „Naţionalitatea 
magistraților din Imperiul Roman” (în limba germană), sub îndrumarea vestitului 
om de cultură C. Cichorius. în același an este numit - la intoarcerea în ţară - 
Membru corespondent al Academiei Române, Profesor de istoria antică la 
Universitatea București și Director al Muzeului Naţional de Antichităţi, trei 
poziţii care aveau să-l împingă în vârful piramidei cercetării științifice și să-l 
epuizeze prematur. 

La acceptarea sa ca Membru plin al Academiei Române (în anul 1913) el 
a ţinut să-și sublinieze crezul, care i-a marcat întreaga existenţă: ./Știința pe care 
am cercetat-o şi am iubit-o cu patimă mi-a dat o concepție gravă, aş putea zice 
Iragică, despre viaţă... M-am deprins a vedea doar două lucruri vrednice de 
străduințele şi iubirea noastră: cultul pios al amintirii lăsate de resturi şi ruine, 

cultul entuziast al geniului omenesc, continuu învins şi continuu din nou 
biruitor. ” 

Primul contact cu monumentele antice, scoase la lumină în ţară, îl 
reprezintă studiul „Cetatea Tropacum", din anul 191ll. Este vorba despre o 
valorificare, din perspectiva istoricului, a ruinelor orașului Tropaeum Traiani de 
lângă Adamelisi, vestigii explorate anterior de Gr. Tocilescu și G. Murnu. Studiul 
se remarcă prin încercarea de reconstituire a aspectelor esenţiale ale evoluţiei 
stăpânirii romane în Dobrogea. 

în același an, Pârvan începe propriile campanii de săpături sistematice, 
pe baza unor metode noi, la Ulmetum (Pantelimonul de Sus - Dobrogea). 
Cercetările au durat aici patru ani, rezultatele arheologice și epigrafice fiind 
deosebit de valoroase. în paralel au fost efectuate numeroase alte cercetări în 
Dobrogea, Moldova și Oltenia. Rezultatele cercetărilor au fost valorificate în anul 
1913, în lucrările „Descoperiri nouă în Scythia Minor”, „Castrul de la Poiana și 
drumul roman prin Moldova de Jos” și „Știri nouă din Dacia Malvensis". 

După încheierea cercetărilor de la Ulmetum, Vasile Pârvan deschide un 
nou șantier, la Histria. în proporții amplificate, acest șantier este continuat și 
astăzi de noile generații de arheologi. Rezultatele cercetărilor sale nu au fost 
publicate de către tenacele arheolog, cu excepţia inscripţiilor, 150 de exemplare 
în limbile greacă și latină; unele dintre acestea au o importanţă istorică 
excepțională, fiind publicate în numerele V, VII ale revistei „Histria” și revista 
„Dacia", II, 1925. 


Săpăturile lui Pârvan, pe lângă importanţa rezultatelor lor documentare, 
au avut și fericitul efect de a consolida o școală românească de arheologie și 
istorie veche, pe care el însuși a reușit să o creeze, prin excepționalele sale calităţi 
de organizator și profesor. 

în anul 1923, Pârvan publica, într-un limbaj accesibil, caracterizat de el 
însuși „pe înţelesul tuturor”, o primă sinteză istorică a rezultatelor cercetărilor 
sale din Scythia Minor, sub titlul „începuturile vieţii romane la gurile Dunării”. 
Tot atunci redacta două articole consistente intitulate: „Pătrunderea elenică și 
elenistică în Valea Dunării” și „Consideraţii asupra unor nume de râuri daco- 
scitice”. 

în acest moment, în activitatea arheologică a lui Vasile Pârvan se 
produce o cotitură fundamentală, cu urmări deosebit de importante asupra 
dezvoltării arheologiei românești. La specialitatea lui, civilizaţia greco-romană, 
a adăugat un nou domeniu de cercetare: preistoria. Preocupările lui anterioare 
legate de acest domeniu se mărginiseră în a încuraja cercetările colegului său 1. 
Andrieșescu. Acum însă, din dorința de a aprofunda problematica originii 
poporului român, avea să se ocupe el însuși de acea parte a arheologiei care 


Analele Academiei Române. XXXV, Dezbateri, pp. 151 - 15. 

cercetează vremuri pentru care izvoarele scrise sunt foarte rare sau lipsesc cu 
desăvârşire. începe organizarea unor cercetări arheologice sistematice, cu 
deosebire în așezările referitoare la cultura geto-dacilor din a doua vârstă a 
fierului. Pe baza acestor cercetări, nefinalizate însă, trece la redactarea unei 
întinse sinteze istorico-arheologice despre protoistoria Daciei, pe care a intitulat-o 
„Getica”. Această voluminoasă lucrare, care în intenţia autorului nu avusese un 
caracter definitiv, ci numai rolul de îndrumare și de stimulare a unor noi cercetări, 
a devenit una dintre cele mai importante producţii istoriografice românești. 
Pârvan a reușit — pentru prima oară — să pună în evidență măreţia geto-dacilor. 
„Getica”, publicată în 1926, avea să exercite o largă influență în cultură. 
Dominată până atunci, aproape exclusiv de ideea romanităţii, cultura română 
trebuia, de acum înainte să acorde un loc tot atât de însemnat și ideii despre 
originea autohtonă a poporului român. Efortul lui Pârvan de a scrie această operă 
este cu atât mai impunător, cu cât în același timp el a continuat să ducă la capăt 
celelalte sarcini pe care și le asumase, chiar cu o intensitate mărită. 

în ultimii săi ani (1924-1927), a scris numeroase lucrări valoroase despre 
antichitatea greco-romană: „Săpăturile de la Histria, inscripţiile: a treia serie”; „O 
nouă inscripţie la Tomis”; „Noi consideraţii asupra episcopatului Sciţiei Minore'”; 
„Despre un relief inedit din secolul al VH-lea reprezentând pe Sfânta Fecioară" 
(toate în limba franceză). Nu a neglijat nici preocupările pentru preistorie, 
publicând: „Dacii la Troia', „Consideraţii asupra mormintelor celtice de la 
Gruia", „Statuia-menhir de la Hamangia", „Dacia în epoca celtică" (toate în limba 
franceză) etc. 

De asemenea, sub conducerea și din iniţiativa lui au apărut primele trei 
volume din „Ephemeris Dacoromâna” („Buletinul român") și primul volum din 
„Diplomatarium ltalicum" („Culegere de documente din Italia”), anuare ale 
Școalei Române din Roma. 

Prodigioasa sa activitate nu a mai putut fi continuată. Organismul său 
uzat de atâtea eforturi, nu a putut rezista unei intervenţii chirurgicale banale. 
Astfel, la 26 iunie 1927, Vasile Pârvan își dădea sfârșitul într-un sanatoriu din 
București. Se stingea astfel, una dintre cele mai mari personalități intelectuale ale 
țării, în plină strălucire a activităţii sale, la o vârstă care nu însumase 45 de ani. 

Prea puţine au fost însă preocupările celor care au studiat opera lui 
Vasile Pârvan de a se ocupa de OMUL - Pârvan. Ideea de a aborda această temă, 
a Omului, raporturile cu cele două surori ale lui, mi-a venit, într-un fel, din 
întâmplare. într-una din zile am regăsit în propria-mi bibliotecă unul dintre 


* R. Vulpe, Notă biografică, în V. Pârvan, Dacia (civilizațiile antice din ţările 
carpato-danubiene), București, 1972, pp. 7-19; C. Preda, Enciclopedia 
istoriografiei româneşti (coordonator Șt. Ștefănescu), București, 1978, pp. 258- 
259; M. P. Dâmboviţa, Scurtă istorie a Daciei preromane, laşi, 1978, p. LI; F. 
Kellogg, O istorie a istoriografiei române, laşi, 1996, pp. 66-74. 

volumele dragi mie, lucrarea lui Vasile Pârvan „Dacia”, ediția din 1957, volum 
omagial reeditat cu ocazia comemorării a 30 de ani de la trecerea în eternitate a 
celui mai important arheolog român, traducere a manuscrisului original francez 
de Radu Vulpe. Volumul era cumpărat în perioada studenţiei (1980 — 1984) de la 
un anticariat din centrul Clujului (dispărut între timp) și mi-a atras atenţia încă de 
atunci. Purta o dedicație pe pagina a doua, pe spatele fotografiei care îl înfățișa pe 
marele disparat. Dedicaţia suna astfel: 


„ Sincerului admirator şi rar om de societate |. R. Ladea, 


din partea surorii autorului. ”, 
semnat: „ Elvira Pârvan Apăteanu ” (a se vedea reproducerea). 


Mai târziu, într-unui din numerele excelentei reviste de cultură 
„Manuscriptum” (Nr. 21 1972 - 7, anul III), revistă editată de Muzeul Literaturii 
române (Director fondator: D. Panaitescu-Perpessicius; director: Al Oprea, 
acompaniat de o echipă redacțională de excepţie: Constandina Brezu, Diana 
Cristev, Corin Grosu, Nicolae Florescu și Romulus Vulpescu), descopeream 
câteva scrisori ale lui Vasile Pârvan către surorile lui: Elvira și Lucreția, care 
mi-au atras atenţia. Scrisorile, publicate de Marin Bucur, făceau parte din colecția 
Elvirei Apăteanu, cea care în cartea din biblioteca mea semna și cu numele de 
fată, Pârvan. 

Parcurgând aceste scrisori, descopeream un tânăr (atunci doctorand la 
Berlin și lena - era perioada 1904/1905) deosebit de grijuliu faţă de surorile lui 
mai tinere, comportându-se cu acestea ca un adevărat părinte. La cei 22 - 23 de 
am ai săi, le dădea sfaturi, le educa prin lecţii de erudită cultură umanistă, pe care 
o descoperi în cele șapte scrisori publicate. 

în preambulul uneia dintre scrisori (lena, 27 ian. 1905), Pârvan o 
îndemna pe sora sa, Elvira: 

„Păstrează aceste scrisori şi citeşte-le de câte ori ai vreme pe zi, numai aşa 
sfaturile de aici vor deveni parte proprie a sufletului tău." 

Se pare că acest îndemn a fost aplicat de către cele două surori - cel 
puţin în parte - dovadă scrisorile păstrate și publicate până în prezent. O parte 
dintre aceste scrisori au fost prezentate de către Alexandru Talex, în anul 1931, cu 
ocazia împlinirii a patru am de la moartea marelui arheolog și istoric”. Autorul 
articolului pomenea despre 24 de scrisori trimise de Pârvan de la Berlin și lena 
celor două surori ale sale; până astăzi o parte a acestor scrisori s-au pierdut sau au 
fost achiziționate de colecționari particulari. 

Deși deosebit de tânăr, Pârvan gândește și se comportă faţă de surorile 
sale ca un adevărat om cu experienţă, însușire proprie vârstei înaintate. Din acest 


* Scrisori inedite ale lui Pârvan în „Vremea”, IV, 1931, nr. 197, 26 iulie, continuă 
până la nr. 200, apoi se reia de la nr. 206, 27 septembrie, p. 4 

punct de vedere, viitorul savant are același comportament în viața particulară ca și 
în activitatea științifică. 

„Jteprezintă-ți o întreagă lume de căutători de senzații, de doritori de 
manifestări în mediul înconjurător, de puteri nehotărâte asupra direcției în 
care trebuie să se desfăşoare, de speranțe şi visuri mai mult fantastice decât 
ideale (te ros să bagi bine de seamă deosebirea) — şi întreaga această lume 
cresculă pe un teren fals ori propriu-zis incolor — educată pentru a-şi avea 
mintea întâi şi întâi la satisfacerea nevoilor materiale — la câştigarea unui post 
gras în serviciul încă aşa de elastic al statului - lipsită în sfârşit încă de la 
început de steaua călăuzitoare a unui ideal... idealist, ideal care să fie (ia 
seama) în legătură cu adevăratul suflet creat de împrejurările ideale naționale 
şi sociale în care acea lume ar fi trebuit să se dezvolte.." (Scrisoare adresată 
surorii Elvira — 26 ian. 1905, lena) 

Deși foarte tânăr (în 1905 avea doar 23 de ani), Vasile Pârvan nu numai 
că se consideră „bătrân, dar se și comporta ca atare, având o atitudine critică față 
de tânăra generaţie: „... toată această lume tânără afost ... crescută întru 
admirarea streinătății şi disprețuirea Românismului,; ... era o lume bolnavă, 
doritoare de senzaţii pătrunzătoare ca parfumul de mosc şi îmbătătoare ca 
patima neînfrănată; mai ai în vedere că limba streină de care dispunea era 
numai limba franceză şi în Sfârşit că, fiind lipsită de ideal, conducerea 
sufletească a acestei părți din societatea noastră trebuia fatal să fie luată de 
modă..." 

Se poate sesiza discrepanţa uriașă care separă vârsta fragedă a autorului 
acestei scrisori și modalitatea de gândire matură, am putea spune chiar 
„bătrânească” a acestuia. Eternul conflict dintre generaţii poate fi regăsit în una și 
aceeași persoană: Vasile Pârvan. 

Maturitatea tânărului istoric transpare și din atitudinile lui literare, pe 
care încearcă să le imprime și surorilor lui: „Zola este un om sănătos și voinic în 
scrierile lui, Baudelaire, Verlaine, Moreas şi tot neamul lor sunt nişte bolnavi, 
sufleteşte ca şi trupeşte, nişte oameni înăcriți, cari pentru a face efect asupra unei 
societăți blazate, recurg şi ei la mijloace mai drastice;" alături cu 
D Annunzio să pui pe 1olstoi merse deşi foarte greu căci ca ideal artistic cei doi 
autori Sunt departe ca cerul de pământ; cel dintâi e păzân, cel de-al doilea 
creştin. Dar bietul Goethe, olimpianul Goethe, să-l cobori în această lume 
pătimaşă şi bolnavă, şi cu el şi pe Schiller. Iar ca culme: să înţelegi pe Eminescu, 
pe cel mat mare naționalist pe care l-au avut românii, pe cel mai idealist visător, 
mai neîntrecut versificator şi mai genial cugetător, să-l înţelegi aşa de fals încât 
să crezi că el ar putea sta în admirația cuiva la un loc cu Baudelaire, Verlaine şi 
alte jigodii. ” 

Aceste sfaturi erau adresate, deopotrivă, ambelor surori; la final, Pârvan 
nu uită să menţioneze: „Citește scrisoarea ce-o trimet tot azi Lucreției; Sunt 
sfaturi cari te privesc şi pe tine. De asemenea dă această scrisoare şi Lucreţiei. ” 

Unele dintre scrisori sunt adresate ambelor surori în mod explicit, 
acestea începând prin formula: ,JJragi surori”, dar continuând cu amărăciunea 
celui care, deși dă sfaturi înțelepte, constată că acestea rămân doar vorbe înscrise 
pe hârtie, „/lAy primit scrisorile voastre aproape una după alta şi cuprinzând 
acelaşi lucru: amărăciune una împotriva alteia — neputința de a-mi urma 
sfaturile. 

Dacă nu vă puteți iubi, sau, mat mult, dacă nu puteți trăi ca prietene 
măcar, dacă nu ca surori, eu numai un singur Sfat vă mai pot da - mai bine zis, 
numai O rugăminte vă mai pol face: să nu vă faceţi rău una alteia, nu vă vorbiți 
de râu față de a treia persoană, ŞI dați-mi vo/i/e ca dacă între voi direct nu mai 
poate fi nici o legătură, atunci măcar prin fratele vostru să fie una. Scrieţi-i dar 
separat, cum veți pofti, dar nu-i faceți nedreptatea de a nu avea încredere în el. ” 
(Scrisoare datată 3 februarie 1905) 

Pârvan se simte dator față de surori în a le acorda o adevărată 
„consultanță de specialitate psihologică”, punând neînțelegerile dintre cele două 
pe seama vârstei fragede și a lipsei pregătirii: „Dacă inimile voastre sufăr, apoi 
activitatea voastră intelectuală să nu sufere. Dimpotrivă, munciţi înzecit pentru a 
uita supărările ce v-ar apăsa şi pentru a fi sata şi în stare de a birui în lupta ce o 
veți da în curând. ” 

Deși pare - prin numeroasele sfaturi pe care le dă surorilor - un om 
foarte ancorat în realitate, Pârvan se dovedește a fi, în unele momente, în afara 
acestei realități cotidiene, atitudine tipică pentru omul de știință superior, aflat 
deasupra procupărilor obișnuite: "Când cade Pastele, şi când începe Vacanța? 
Eu pe-aici habar n-am. ” 

Aflat departe de ţară, de surorile sale, Pârvan se simte dezrădăcinat, dar 
nimic nu-l poate opri să se gândească la cele mai dragi fiinţe, care erau singure, 
departe de el. Sfaturile „omului superior” răzbat și din următoarele rânduri: 
„Când ne aflăm în fata unei persoane oarecare ce vorbeşte despre anume lucruri 
de interes general ori românesc (fie literatură, fie artă propriu-zisă, fie chiar 
știință popularizată), dacă noi ne aflăm sub nivelul intelectual al vorbitorului, 
vom fi foarte impresionați de talentul ori cunoştinţele lui - aparente - şi nu 
numai că vom lua ca bune lucrurile spuse de el, dar, când va veni prilejul să se 
vorbească despre aceste lucruri, noi vom Susține tocmai ceea ce a susținut acel 
domn sau doamnă, chiar de-au fost lucruri necomplete sau false. De ce? Pentru 
că nouă ne-a lipsit mijlocul de control. "(Scrisoare datată 22 martie 1905) 

Sfaturile fratelui mai mare sunt competente, dar aglomerarea de judecăţi 
emise despre oamenii de cultură la modă atunci sau intraţi pentru totdeauna în 
memoria culturală colectivă pot avea efecte exact opuse dorinţei sfătuitorului; iată 
un astfel de exemplu: „.... pentru a cunoaște societatea modernă sub toate fețele 
ei nu încetați a vă adresa la literatură. Cetiţi pe Fosazzaro, pe Daudet (de pildă 
Jack) şi pe Boursei (în operile mai vechi, căci cele din urmă Sunt toate 
lendenţioase: clericale, Bourset fiind un catolic proaspăt convertit şi deci cu atit 
mai fanatic). Si de asemenea, iară şi iară, cetiți pe Thackeray, Dickens, Swift, 

Tennyson, şi ca ideal poetic...geniul seniilor Shelley. Trec peste judecata asupra 
lui Hawthorne, D'Annunzzio şi ... Sophocles, cu care (judecată) nu mă împac 
decit în parle. Si pentru ca să nu las pe Schopenhauer şi din scrisoarea de azi, 
iată ce-ţi pol spune intrucit te priveşte: Schop/enhauer/ e bun de cetit pentru a te 
deprinde cu decepțiile din viaţă... * 

Uneori eruditul frate laudă eforturile surorilor sale în încercarea de a 
progresa în plan cultural: „îmi comunici că ai cetit „Han dIslande” a lui Hugo. 
Scurta critică ce i-o faci la început mi-a plăcut. " Laudele sunt însă scurte fiind 
urmate de noi sfaturi și analize culturale; dăm în continuare un exemplu 
edificator: „E un principiu îndeobşte admis in judecarea unei opere de artă că 
subiectul nu e decit ceva accesoriu, informativ, iar principalul e cum. prin ce 
mijloace, sprijinit pe cari principii estetice, a <executat>> autorul acest 
subiect. Aceasta în general. ” 

Scrisorile ne mai relevă o trăsătură fundamentală de caracter a marelui 
istoric: religiozitatea acestuia. „Păgănismul afost convertit de creștinism. Ideile 
Nazarineanului au triumfat. Creştinismul a avut atunci dreptate. Dar cînd ideile 
lui create au fost întinate de patime lumești, cînd Biserica a înjosit Religia, și 
cînd a început discuția cu Reforma, Reforma a avut dreptate. Ea a învins pentru 
că a câștigat inimile şi minţile, şi le-a ciștisat pentru că adevărul îi dăduse 
puterea sufletească deplină pentru a convinge şi a converti. ” (Scrisoare datată 
24 martie 1905) 

Studierea scrisorilor scrise de Vasile Pârvan sau adresate acestuia, 
contribuie la cunoașterea imensei personalități care a fost ilustrul istoric și 
arheolog, a cărui existenţă a ars în folosul științei istorice naţionale și europene, 
„cu atât mai mult cu cât asupra lui Pârvan se cunosc prea puţine date și prea multe 
legende." Anexăm, la finalul acestor rânduri o pagină dintr-una dintre scrisorile 
lul Vasile Pârvan, adresară surorii sale Elvira, datată: lena, 27 ianuarie 1905. Fără 
a avea o pregătire de strictă specialitate în grafologie, putem observa scrisul unui 
om, adevărat om de știință, obișnuit să folosească la maxim fiecare minut al vieţii, 
la fel cum folosea fiecare spaţiu al foii de hârtie; nu risipea nimic. 


La fel i-a fost și viaţa, scurtă, dar de o trăire și ardere culturală greu de 
imaginat, dar ușor de observat în opera lăsată moștenire generaţiilor următoare. 
După moartea Sa, cercetările arheologice în marile situri greco-romane au 
continuat, la Histria, Callatis, Capidava, Ulpia Traiana Sarmizegetusa. Au fost 
deschise noi șantiere, pe care le-au condus elevii lui Vasile Pârvan sau specialiști 
care nu puteau ignora activitatea marelui om de știință: Celeiu-Sucidava (D. 
Tudor), Bărboşi și Garvăn - Dinogeţia (Gh. Ștefan), Drobeta și Răcari (Gr. 
Florescu), Micia (C-tin Daicoviciu), Bologa și Râșnov (M. Macrea)... 


* M. Bucur, Vasile Pârvan, epistolar: Scrisori familiare, în Manuscriptum, 2, 
1972 (7), III, p. 140. 

MEDALIA COMEMORATIVA „CENTENARUL PREPARANDIEI” DIN 
Arad-1912 
Dr. August in Mureş an 
Complexul Muzeal Arad 


Medaliile redau în mod plastic evenimente petrecute odinioară, 
contribuie la cunoașterea unor fenomene sociale insuficient explicate de alte 
izvoare, reliefează sentimentele umane în cadrul cărora a predominat întotdeauna 
dragostea faţă de glia strămoșească 


Fig. 1 
Printre documentele de metal care poartă atributele izvorului istoric 
autentic se remarcă și medaliile școlare. Ele aduc în atenţia noastră mărturii 
importante ale faptelor, gândurilor și simțămintelor celor de dinaintea noastră, 
între ele se află și medalia aniversării centenarului Preparandiei din Arad, 


Măria Dogaru, Aspirația poporului roman spre unitate şi independență 
oglindită în simbol, Edit. Ştiinţifică și enciclopedică, București, 1981, p. 7. 

